नेपालमा भइदिएको भए के निर्णय हुन्थ्यो कुन्नि, यहाँ कुरा गरेर कहि हुनेवाला पनि छैन। नेपालको हकमा, दल हेरेर भन्दा पनि ब्यक्ति हेरेर भोट हाल्ने निर्णयमा पुगेको हुँ म धेरै पहिला। पहिलो चोटि भोट हालेको २०४८ सालको संसदीय चुनावमा। त्यतिखेर एउटा दलको 'अन्धो' घोडा भएर हिँडेको थिएँ म र भोट पनि त्यहि दललाई हालेको थिएँ। पहिलो परदेश बसाईबाट फर्केर आएपछि २०५४को स्थानीय चुनावमा बिल्कुल ब्यक्तिगत सम्बन्ध हावी थियो मेरो मतदानमा। २०५६(०५७?) सालको संसदीय चुनावमा गाउँनजिकैको जंगलमा बनभोज गईयो, मत खसालिएन। आफ्नो क्षेत्रका उम्मेदबवारहरु कोहिपनि ठीक नलागेकोले मतदान नगरेको हो, कुनै सांगठनिक वा राजनीतिक अभियानको 'घोडा' बनेको भने बिल्कुलै होइन। यसपाली भने 'चोरहरु माझको सबैभन्दा असल चोर'कै स्थिति भएपनि भोट हालिन्थ्यो होला।
